দর্শকদের কাছে টানতে অভিনব উদ্যোগ আইপিএলের। এবার গ্যালারিতে থাকা দর্শকরাই থার্ড আম্পায়ারের ভূমিকায় থাকছেন। ঘটনা হল, স্টেডিয়ামে ম্যাচ দেখতে ঢোকার আগে দর্শকদের হাতেই তুলে দেওয়া হবে চার, ছক্কা, আউট, নট আউট লেখা বিভিন্ন ধরনের প্ল্যাকার্ড। আম্পায়াররা যদি সিদ্ধান্ত নিতে না-পারেন, তাহলে তো সিদ্ধান্তের জন্য থার্ড আম্পায়ারের কাছেই যেতে হবে ফিল্ড-আম্পায়ারকে। সেই সময় রিপ্লে দেখে দর্শকরা প্ল্যাকার্ড উঁচু করে ধরবেন। দর্শকরাই রিপ্লে দেখে জানিয়ে দেবেন, কোনটা আউট আর কোনটা নয়। তবে শেষে আসল সিদ্ধান্তটা কিন্তু নেবেন থার্ড আম্পায়ারই। এর ফলে দর্শকরা আরও বেশি খেলা দেখায় আগ্রহী হবেন। উদ্বোধনী অনুষ্ঠানে এই কথা জানালেন আইপিএল চেয়ারম্যান রাজীব শুক্লা।